Love is in the Bin (Liefde is in die asblik) is 'n 2018 kunsingryping deur Banksy by Sotheby's Londen, met 'n onverwagte selfvernietiging van sy 2006-skildery Girl with Balloon, onmiddellik nadat dit op 'n veiling verkoop is vir 'n rekord bedrag van £ 1 042 000. Volgens Sotheby's is dit "die eerste kunswerk in die geskiedenis wat lewend geskep is tydens 'n veiling."
1 Oospronklike werk
2 Veiling en selfvernietiging
Oospronklike werk[wysig | wysig bron]
Die skildery is 'n aanpassing van Banksy se 2002 muurskildery Girl with Balloon, wat skaars was as 'n unieke werk eerder as 'n drukstuk. Dit is deur hom aan 'n vriend gegee kort na die "Barely Legal"-uitstalling in 2006. Banksy het gesê hy het die selfvernietigingsmeganisme op hierdie tydstip voorberei indien die werk ooit vir veiling aangebied sou word.
Veiling en selfvernietiging[wysig | wysig bron]
Sotheby's Londen het die skildery op 5 Oktober 2018 op 'n veiling verkoop teen 'n kunstenaarrekordprys van £ 1 042 000. Binne sekondes na die hamer neergekom het het die doek begin skuif uit die onderkant van die raam, versnipperd tot die hoorbare geluid van 'n sirene en die verrassende uitroepe van die deelnemers. Die werk is in 'n diep raam geplaas en was ingeprop om ingeboude elektriese ligte te laat werk, wat ook die verborge papiersnippermasjien aangedryf het. Sotheby's het gesê hulle het geen voorkennis van die meganisme of die beplande snipperaksie gehad nie.
Na die versnippering was daar 'n onderhandeling met die koper om die koop te bevestig. Op 11 Oktober 2018 is ooreengekom dat die transaksie teen die oorspronklike prys sou voortgaan. Die werk is hernoem deur Banksy se verteenwoordigers van Girl with Balloon na Love is in the Bin. Kunsmarkkenners het gespekuleer dat die "selfvernietiging" die waarde van die kunswerk verhoog het. Sotheby's het 'n verklaring uitgereik wat dit genoem het as "...die eerste kunswerk in die geskiedenis wat lewend geskep is tydens 'n veiling".
Daar is berig dat die kunstenaar 'n video van die gebeurtenis op Instagram opgelaai het, wat die konstruksie van die versnippingsmeganisme in die raam getoon het, maar die plasing is later verwyder. Banksy het nog 'n video vrygestel wat daarop dui dat die plan was om die skildery heeltemal te versnipper. Die skildery word gewys met die woorde: "In repetisies het dit elke keer gewerk".
Spekulasies[wysig | wysig bron]
Daar is bespiegel dat 'n man wat by die versnippering was, Banksy of iemand aan hom gekoppel was.
Kort na die veiling het Josh Gilbert, 'n kunstenaar en smid, gestel dat daar 'n aantal teenstrydighede was met hoe die werk ditself gesnipper het.
Banksy's video on the installation a shredder in his painting's frame op Instragram
↑ “Latest Banksy Artwork 'Love is in the Bin' Created Live at Auction”. URL besoek op 23 Oktober 2018.
↑ “Contemporary Art Evening Auction – Banksy – Girl with Balloon”. 5 Oktober 2018.
↑ Banksy (6 Oktober 2018). “"The urge to destroy is also a creative urge" – Picasso (in en)”.
↑ Gina Martinez (6 Oktober 2018). “'It Appears We Just Got Banksy-ed.' Art Piece Self Destructs After Being Sold for Over $1 Million”. Time. URL besoek op 7 Oktober 2018.
↑ 5,0 5,1 Busby, Mattha (11 Oktober 2018). "Woman who bought shredded Banksy artwork will go through with purchase". The Guardian.
↑ “Banksy renames shredded painting Love Is In the Bin as work sells to winning bidder after a week of negotiation”.
↑ Kinsella, Eileen (11 Oktober 2018). “Banksy Authenticates and Renames His Shredded $1.4 Million Painting—Which the Buyer Plans to Keep”. artnet.
↑ "Woman to keep shredded £1m Banksy". BBC News (in Engels). 11 Oktober 2018. Besoek op 13 Oktober 2018.
↑ "Banksy video shows plan to shred entire Girl With Balloon artwork". The Guardian. 18 Oktober 2018.
↑ "Banksy suggests self-destruct stunt didn't go as planned". CNN. 18 Oktober 2018.
↑ “Who's the mystery man who films at Banksy prank auction?”. Sky News.
↑ "Banksy's 'Girl with Balloon' sale is confirmed – and it's got a new name". CNN. 11 Oktober 2018.
↑ "According To This Fan Theory, Banksy Shredding Iconic Painting Might Actually Be A Huge Prank". indiatimes.com (in Engels). Besoek op 2018-10-13.
Ontsluit van "https://af.wikipedia.org/w/index.php?title=Love_is_in_the_Bin&oldid=1860153"
Die bladsy is laas op 22 November 2018 om 20:24 bygewerk.